pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ ปรับลดระบายน้ำท้ายเขื่อนเจ้าพระยา พร้อมเตรียมเครื่องมือสนับสนุนรับมืออุทกภัยทางภาคใต้
วันพฤหัสบดีที่ 2 พฤศจิกายน 2560
กระทรวงเกษตรฯ ปรับลดระบายน้ําท้ายเขื่อนเจ้าพระยา พร้อมเตรียมเครื่องมือสนับสนุนรับมืออุทกภัยทางภาคใต้
กระทรวงเกษตรฯ ปรับลดระบายน้ําท้ายเขื่อนเจ้าพระยา พร้อมเตรียมเครื่องมือสนับสนุนรับมืออุทกภัยทางภาคใต้
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ได้ให้ความสําคัญกับการบริหารจัดการน้ํา เพื่อลดผลกระทบต่อเกษตรกรและประชาชนที่ประสบปัญหาน้ําท่วมจากสถานการณ์ความแปรปรวนของอากาศในช่วงที่ผ่านมา ซึ่งได้สั่งการให้กรมชลประทานติดตามสถานการณ์น้ําอย่างใกล้ชิด ทั้งการเตรียมเครื่องสูบน้ํา เครื่องมือเครื่องจักรลงไปให้ความช่วยเหลือประชาชนในพื้นที่ที่ได้รับผลกระทบ การฟื้นฟูพื้นที่ที่ได้รับผลกระทบ รวมทั้งการบูรณาการร่วมกับหน่วยงานที่เกี่ยวข้องต่าง ๆ เพื่อเตรียมพร้อมรับมือกับสถานการณ์น้ําในทุกๆ ด้าน
นายสัญญา แสงพุ่มพงษ์ ผู้อํานวยการสํานักบริหารผู้จัดการน้ําและอุทกวิทยา กรมชลประทาน กล่าวถึงสถานการณ์น้ําในลุ่มน้ําเจ้าพระยา ว่า กรมชลประทานได้มีการปรับลดการระบายที่ท้ายเขื่อนเจ้าพระยา และการรับน้ําของฝั่งตะวันตกและฝั่งตะวันออก โดยมีการปรับลดการระบายน้ําภาพรวม 300 ลูกบาศก์เมตร/วินาที ซึ่งตั้งแต่วันที่ 30 ตุลาคม 2560 จนถึงปัจจุบัน ลดลงไปแล้ว 150 ลูกบาศก์เมตร/วินาที โดยทางฝั่งตะวันตกลดลงไป 90 ลูกบาศก์เมตร/วินาที และฝั่งตะวันออกอีก 60 ลูกบาศก์เมตร/วินาที ส่งผลให้ระดับน้ําท้ายเขื่อนเจ้าพระยาตั้งแต่ อ.สรรพยา จ.ชัยนาท เริ่มลดลงประมาณ 15-20 ซม. ส่วน อ.เมืองสิงห์บุรี จ.สิงห์บุรี และ จ.อ่างทอง ลดลง 10 ซม. ส่วนบริเวณคลองโผงเผง และคลองบางบาล จ.พระนครศรีอยุธยา ลดลงประมาณ 6-8 ซม. และคาดว่าจะลดลงอย่างต่อเนื่อง เนื่องจากปริมาณน้ําที่ผ่านท้ายเขื่อนเจ้าพระยาได้ลดลงตามลําดับ รวมทั้งได้มีการติดตั้งเครื่องผลักดันน้ําที่บริเวณปากแม่น้ําท่าจีน และแม่น้ําเจ้าพระยาด้วยสําหรับแผนการระบายน้ําออกจากทุ่ง กรมชลประทานได้เริ่มระบายน้ําออกจากทุ่งบางระกํา จ.พิษณุโลก ตั้งแต่วันที่ 1 พฤศจิกายน 2560 จะเริ่มระบายน้ําอีก 12 ทุ่งตอนล่าง ตั้งแต่วันที่ 15 พฤศจิกายน 2560 เป็นต้นไป อย่างไรก็ตาม น้ําที่จะระบายออกจะต้องผ่านระบบของชลประทานก่อนแล้วจึงกระจายออกไปทางฝั่งซ้ายและขวา ซึ่งจะไม่ส่งผลกระทบต่อพื้นที่ที่ประสบอุทกภัยอยู่เดิมที่มีน้ําล้นตลิ่งนอกคันกั้นน้ํา
ขณะที่การเตรียมพร้อมรับมืออุทกภัยทางภาคใต้นั้น ขณะนี้กรมชลประทานได้ย้ายเครื่องจักรเครื่องมือไปประจําไว้ที่ศูนย์พื้นที่ทางภาคใต้แล้ว อาทิ เครื่องสูบน้ํา จํานวน 380 เครื่อง เครื่องผลักดันน้ํา จํานวน 180 เครื่อง และเครื่องมืออื่นๆ ที่ใช้สนับสนุนภารกิจ รวมทั้งได้ควบคุมน้ําในอ่างเก็บน้ํา ทั้งขนาดใหญ่ ขนาดกลาง และพร่องน้ําเตรียมไว้แล้ว พร้อมทั้งมีการสร้างการรับรู้และความเข้าใจไปยังจังหวัด กระทรวงมหาดไทย และประชุมร่วมกับชลประทานเขต กํานัน/ผู้ใหญ่บ้าน เพื่อให้รับทราบถึงสถานการณ์น้ําและการบริหารจัดการอ่างเก็บน้ําขนาดเล็ก ตลอดทั้งการดําเนินการให้ความช่วยเหลือแก่ประชาชน
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ก.อุตฯ จัดกิจกรรมสื่อมวลชนสัญจรเยี่ยมชมสถานประกอบการดีเด่น (Best Prsctice) ปี 60 ในโครงการ OPOAI 4.0 ตามแนวทางปรัชญาเศรษฐกิจพอเพียง
วันศุกร์ที่ 11 พฤษภาคม 2561
ก.อุตฯ จัดกิจกรรมสื่อมวลชนสัญจรเยี่ยมชมสถานประกอบการดีเด่น (Best Prsctice) ปี 60 ในโครงการ OPOAI 4.0 ตามแนวทางปรัชญาเศรษฐกิจพอเพียง
ก.อุตฯ จัดกิจกรรมสื่อมวลชนสัญจรเยี่ยมชมสถานประกอบการดีเด่น (Best Prsctice) ปี 60 ในโครงการ OPOAI 4.0 ตามแนวทางปรัชญาเศรษฐกิจพอเพียง
เมื่อวันที่ 10-11 พฤษภาคม 2561 นายพรเทพ การศัพท์ ผู้ตรวจราชการ ให้เกียรติเป็นประธานในกิจกรรมสื่อมวลชนสัญจรเยี่ยมชมสถานประกอบการดีเด่น (Best Prsctice) ประจําปี 2560 ในโครงการพัฒนาขีดความสามารถในการแข่งขันของ อุตสาหกรรมแปรรูปการเกษตรในภูมิภาค OPOAI 4.0 ตามแนวทางปรัชญาเศรษฐกิจพอเพียง ประจําปีงบประมาณ พ.ศ.2561 ณ บริษัท โอเมกา 3.6.9 แอนด์ไลโคปีน จํากัด จังหวัดกําแพงเพชร ผู้ผลิตน้ํามันโอเมกาอาหารเสริมสุขภาพและเครื่องสําองค์จากถั่วดาว อินคา และ บริษัท มหาบูรพาผลิตภัณฑ์อาหาร จํากัด จังหวัดตาก(แม่สอด) ผู้ผลิตผักและผลไม้กระป๋อง
รัฐบาลไทย-ข่าวทำเนียบรัฐบาล-ปลัดสธ.ขอเภสัชกรร่วมสร้างนวตกรรมพลิกโฉมวงการเภสัชกรรม
วันเสาร์ที่ 9 พฤศจิกายน 2562
ปลัดสธ.ขอเภสัชกรร่วมสร้างนวตกรรมพลิกโฉมวงการเภสัชกรรม
ปลัดกระทรวงสาธารณสุข  ขอเภสัชกรในยุค Digital Disruption ร่วมสร้างนวัตกรรมพลิกโฉมวงการเภสัชกรรมเพื่อประชาชนมีสุขภาพดี “ประชาชนแข็งแรง เศรษฐกิจแข็งแรง ประเทศไทยแข็งแรง”
วันนี้ (9 พฤศจิกายน 2562) ที่ศูนย์นิทรรศการและการประชุมไบเทค บางนา กรุงเทพมหานคร นายแพทย์สุขุม กาญจนพิมาย ปลัดกระทรวงสาธารณสุข ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดการประชุมเภสัชกรรมแห่งชาติ ครั้งที่ 10 “Survival of the Pharmacy Profession in the Disruptive Technology and Health Policies” และปาฐกถา เรื่อง “Vision to reshape the Thai Health System” ว่า สถานการณ์การเปลี่ยนแปลงของโลกมีความท้าทายต่อการพัฒนาระบบสุขภาพของไทย ทั้งการเข้าสู่สังคมสูงอายุอย่างรวดเร็ว การเชื่อมต่อการค้าการลงทุนแบบไร้รอยต่อ ความก้าวหน้าทางเทคโนโลยี และประชาชนมีความคาดหวังต่อการรักษาพยาบาลที่ทันสมัย ก้าวต่อไปจึงต้องเติมเต็มช่องว่าง ปรับตัวเองให้ทันต่อการเปลี่ยนแปลงที่เกิดขึ้น
นายแพทย์สุขุมกล่าวต่อว่า ประเทศไทยได้รับการจัดอันดับให้เป็นประเทศที่มีระบบสุขภาพดีที่สุดในโลกลําดับที่ 6 จาก 89 ประเทศทั่วโลก โดยในการพัฒนาระบบสุขภาพ กระทรวงสาธารณสุขได้เร่งรัดให้โรงพยาบาลทุกแห่งนําเทคโนโลยีดิจิทัลมาใช้ เพื่ออํานวยความสะดวกให้ประชาชนผู้รับบริการ เน้นลดความแออัด ลดระยะเวลารอคอย และลดภาระค่าใช้จ่าย ด้วยบริการที่มีคุณภาพ เน้นบริการเชิงรุก อาทิ โครงการ Smart Hospital และล่าสุดคือโครงการรับยาใกล้บ้าน ที่กระทรวงสาธารณสุขร่วมกับสํานักงานหลักประกันสุขภาพแห่งชาติจัดทําขึ้น เริ่มดําเนินการเมื่อ 1 ตุลาคม 2562 ขณะนี้มีโรงพยาบาลเข้าร่วมโครงการ 45 โรงพยาบาล 403 ร้านยา ซึ่งความสําคัญของโครงการนี้ไม่ใช่แค่จ่ายยา-รับยา ไม่ใช่แค่เพิ่มความสะดวก ไม่ใช่เพื่อเชิงธุรกิจ แต่คือการปฏิรูประบบบริการสาธารณสุขแบบองค์รวม เพิ่มคุณภาพและความปลอดภัยในการใช้ยา การันตีผู้ป่วยได้รับยาเหมือนโรงพยาบาล มีเวลาซักถามข้อมูลจากเภสัชกรมากขึ้น และมีการติดตามเฝ้าระวังการเจ็บป่วยอีกด้วย
“ในยุคการเปลี่ยนแปลงครั้งใหญ่จากเทคโนโลยีดิจิทัล (Digital Disruption) ทุกหน่วยงาน ทุกอาชีพต้องปรับตัวรับการเปลี่ยนแปลงที่เกิดขึ้น วงการเภสัชกรรมก็เช่นกัน ขอ Challenge ท่านเภสัชกรและเครือข่ายร่วมสร้างนวัตกรรมที่เปลี่ยนรูปแบบการจัดบริการแบบเดิมๆ ช่วยพลิกโฉมวงการวิชาชีพเภสัชกรรม เพื่อประชาชนมีสุขภาพดี ระบบสุขภาพของไทยมีความสมดุลและยั่งยืน เมื่อประชาชนแข็งแรง เศรษฐกิจแข็งแรง ประเทศไทยก็แข็งแรง”นายแพทย์สุขุมกล่าว
************************************** 9 พฤศจิกายน 2562
รัฐบาลไทย-ข่าวทำเนียบรัฐบาล-เลขานุการ รมว.ศธ. ให้การต้อนรับคณะนักเรียนที่เข้าร่วมการแข่งขัน "ตอบปัญหาคณิตศาสตร์นานาชาติ ครั้งที่ 7 (7th International Math Challenge)
วันจันทร์ที่ 26 กุมภาพันธ์ 2561
เลขานุการ รมว.ศธ. ให้การต้อนรับคณะนักเรียนที่เข้าร่วมการแข่งขัน "ตอบปัญหาคณิตศาสตร์นานาชาติ ครั้งที่ 7 (7th International Math Challenge)
ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ ให้การต้อนรับคณะครูและผู้แทนนักเรียนที่เข้าร่วมการแข่งขัน "ตอบปัญหาคณิตศาสตร์นานาชาติ ครั้งที่ 7 (7th International Math Challenge)" เมื่อวันศุกร์ที่ 23 กุมภาพันธ์ 2561
ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ ให้การต้อนรับคณะครูและผู้แทนนักเรียนที่เข้าร่วมการแข่งขัน "ตอบปัญหาคณิตศาสตร์นานาชาติ ครั้งที่ 7 (7th International Math Challenge)" เมื่อวันศุกร์ที่ 23 กุมภาพันธ์ 2561 ณ ห้องราชวัลลภ กระทรวงศึกษาธิการ
ม.ล.ปริยดา ดิศกุลกล่าวแสดงความยินดีที่ได้ต้อนรับคณะครูและนักเรียนจากประเทศต่าง ๆ ที่จะเข้าร่วมแข่งขันตอบปัญหาคณิตศาสตร์นานาชาติ ครั้งที่ 7 (7th International Math Challenge) ในวันที่ 24 กุมภาพันธ์ 2561 ณ สถาบันเทคโนโลยีพระจอมเกล้าเจ้าคุณทหารลาดกระบัง ซึ่งจัดการแข่งขันโดยโรงเรียนนานาชาติแพน-เอเชีย และมีนักเรียนจาก 17 ประเทศทั่วโลก กว่า 350 คนเข้าร่วม อาทิ ปากีสถาน กัมพูชา อียิปต์ ฮ่องกง เป็นต้น
โอกาสนี้ ม.ล.ปริยดา ได้กล่าวถึงประวัติกระทรวงศึกษาธิการว่า ที่ตั้งของกระทรวงศึกษาธิการและอาคารหลังนี้ เดิมชื่อว่า "วังจันทรเกษม" เป็นพระราชวังของพระบาทสมเด็จพระมงกุฎเกล้าเจ้าอยู่หัว รัชกาลที่ 6 นับรวมอายุของกระทรวงศึกษาธิการจวบจนปัจจุบันเป็นเวลา 126 ปีแล้ว ขณะนี้อาคารราชวัลลภอยู่ในระหว่างการบูรณะซ่อมแซมอาคาร และเพิ่มเติมในส่วนของพิพิธภัณฑ์ด้านการศึกษา บริเวณชั้น 1 ของอาคารราชวัลลภ เพื่อเป็นแหล่งเรียนรู้และบอกเล่าเรื่องราวของกระทรวง ตั้งแต่สมัยกระทรวงธรรมการ ปี 2435 จนถึงปัจจุบัน
ดังนั้น นักเรียนและคณะครูจึงถือเป็นกลุ่มแรก ๆ ที่ได้มีโอกาสมาเยี่ยมกระทรวง และขอเชิญชวนให้กลับมาเยี่ยมเยือนอีกครั้งเมื่อการบูรณะเสร็จเรียบร้อย พร้อมขออวยพรให้ทุกคนโชคดี ประสบความสําเร็จในสิ่งที่ตั้งใจ ส่วนนักเรียนขอให้ใช้โอกาสในครั้งนี้ เก็บเกี่ยวประสบการณ์และมิตรภาพของเพื่อนจากนานาประเทศไว้เป็นอย่างดี
Written byศุภลักษณ์ แจ้งใจ, อรพรรณ ฤทธิ์มั่น
Photo Creditอิทธิพล รุ่งก่อน
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-แรงงาน เปิดรับสมัครผู้พิพากษาสมทบในศาลแรงงานภาค 1 และภาค 7
วันพฤหัสบดีที่ 28 กุมภาพันธ์ 2562
แรงงาน เปิดรับสมัครผู้พิพากษาสมทบในศาลแรงงานภาค 1 และภาค 7
กระทรวงแรงงาน โดยกรมสวัสดิการและคุ้มครองแรงงาน เปิดรับสมัครผู้แทนฝ่ายนายจ้าง และผู้แทนฝ่ายลูกจ้างเพื่อเป็นผู้พิพากษาสมทบในศาลแรงงานภาค 1 และศาลแรงงานภาค 7
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร.เปิดรับสมัครผู้แทนฝ่ายนายจ้างและผู้แทนฝ่ายลูกจ้าง เพื่อเป็นผู้พิพากษาสมทบศาลแรงงานภาค 1 และภาค 7 โดยผู้สมัครจะต้องมีคุณสมบัติตามมาตรา 14/1 แห่งพระราชบัญญัติจัดตั้งศาลแรงงาน และวิธีพิจารณาคดีแรงงาน พ.ศ. 2522 เช่น มีสัญชาติไทย มีอายุไม่ต่ํากว่า 30 ปี มีภูมิลําเนาหรือสถานที่ทํางานอยู่ในเขตศาลแรงงานไม่น้อยกว่า 1 ปี เป็นต้น องค์กรที่มีสิทธิเสนอชื่อผู้สมัครคัดเลือกเป็นผู้พิพากษาสมทบในศาลแรงงานภาค 1 ได้แก่ สมาคมนายจ้าง รัฐวิสาหกิจ สหภาพแรงงาน และสหภาพแรงงานรัฐวิสาหกิจซึ่งจดทะเบียนที่ตั้งสํานักงานในเขตศาลแรงงานภาค 1 ได้แก่ จังหวัดชัยนาท นนทบุรี ปทุมธานี พระนครศรีอยุธยา ลพบุรี สมุทรปราการ สระบุรี สิงห์บุรี และอ่างทอง สามารถเสนอชื่อได้ตั้งแต่วันที่ 15 กุมภาพันธ์ ถึง 8 มีนาคม 2562 กรณีคณะกรรมการไตรภาคีสังกัดกระทรวงแรงงาน เช่น คณะกรรมการค่าจ้าง คณะกรรมการแรงงานสัมพันธ์ หรือสภาองค์การนายจ้าง
สภาองค์การลูกจ้าง เป็นผู้เสนอชื่อสามารถเสนอได้ตั้งแต่วันที่ 20 กุมภาพันธ์ ถึงวันที่ 29 มีนาคม 2562 สําหรับองค์กรที่มีสิทธิเสนอชื่อผู้สมัครฯ ในศาลแรงงานภาค 7 ได้แก่ สมาคมนายจ้าง สถานประกอบกิจการที่มีลูกจ้างตั้งแต่ 50 คนขึ้นไป และสหภาพแรงงานซึ่งจดทะเบียนที่ตั้งสํานักงานในเขตจังหวัดกาญจนบุรี นครปฐม ประจวบคีรีขันธ์ เพชรบุรี ราชบุรี สมุทรสงคราม สมุทรสาคร และสุพรรณบุรี โดยสามารถเสนอชื่อได้ตั้งแต่วันที่ 15 กุมภาพันธ์ ถึงวันที่ 1 มีนาคม 2562 กรณีคณะกรรมการไตรภาคีสังกัดกระทรวงแรงงาน เช่น คณะกรรมการค่าจ้าง คณะกรรมการแรงงานสัมพันธ์ หรือสภาองค์การนายจ้าง สภาองค์การลูกจ้าง เป็นผู้เสนอชื่อสามารถเสนอชื่อได้ตั้งแต่วันที่ 18 กุมภาพันธ์ ถึงวันที่ 29 มีนาคม 2562
นายวิวัฒน์ กล่าวต่อว่า ผู้พิพากษาสมทบในศาลแรงงานเป็นบุคคลที่มีความสําคัญในกระบวนการไกล่เกลี่ย การระงับข้อพิพาท และการพิจารณาคดีในศาลแรงงาน กสร.จึงขอให้ผู้แทนนายจ้างและลูกจ้างร่วมสมัครเพื่อรับการคัดเลือกเป็นผู้พิพากษาสมทบเพื่อจะได้มีส่วนร่วมในการสร้างสันติสุขในวงการแรงงานสนใจสอบถามรายละเอียดเพิ่มเติมได้ที่ สํานักงานสวัสดิการและคุ้มครองแรงงานจังหวัดที่อยู่ในเขตศาลแรงงานภาค 1 และภาค 7 หรือที่สํานักแรงงานสัมพันธ์ กรมสวัสดิการและคุ้มครองแรงงาน โทรศัพท์0 2246 8993, 0 2246 8393
รัฐบาลไทย-ข่าวทำเนียบรัฐบาล-​เพิ่มจำนวนผู้มีสิทธิรับเงินเยียวยาฯ จาก 9 ล้าน เป็น 14 ล้านคน
วันอาทิตย์ที่ 3 พฤษภาคม 2563
​เพิ่มจํานวนผู้มีสิทธิรับเงินเยียวยาฯ จาก 9 ล้าน เป็น 14 ล้านคน
วันพุธที่ 29 เมษายน 2563
​​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบในหลักการขยายกลุ่มเป้าหมายของมาตรการดูแลและเยียวยาผู้ได้รับผลกระทบจากโรคโควิด-19 ที่จ่ายเงินชดเชยรายได้ 5,000 บาท/เดือน เป็นเวลา 3 เดือน ตั้งแต่เดือนเม.ย.-มิ.ย. 63 จากเดิมจํานวน 9 ล้านคน เป็น 14 ล้านคน เนื่องจากสถานการณ์การแพร่ระบาดในปัจจุบันยังคงส่งผลกระทบต่อประชาชนในวงกว้างและหลากหลายอาชีพ รวมทั้งพบว่าผู้ได้รับผลกระทบบางส่วนมีรายชื่อปรากฏอยู่ในฐานข้อมูลผู้ประกอบอาชีพเกษตรกรรมหรือฐานข้อมูลนักเรียน/นักศึกษา แต่ในความเป็นจริงประกอบอาชีพลูกจ้าง แรงงาน หรือทํางานอิสระเป็นหลัก ดังนั้น จึงได้ขยายขอบเขตการดูแลช่วยเหลือให้ครอบคลุมประชาชนกลุ่มต่าง ๆ เพื่อบรรเทาความเดือดร้อนให้ได้มากที่สุด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทำประกันภัยโควิด-19 ไว้ จะขอรับค่าสินไหมทดแทนได้ที่ใด ??
วันเสาร์ที่ 18 เมษายน 2563
ทําประกันภัยโควิด-19 ไว้ จะขอรับค่าสินไหมทดแทนได้ที่ใด ??
ประกันภัยโควิด-19 ไว้ จะขอรับค่าสินไหมทดแทนได้ที่ใด ?
Q : ทําประกันภัยโควิด-19 ไว้ จะขอรับค่าสินไหมทดแทนได้ที่ใด ??
A : ติดต่อบริษัทที่ทําประกันภัยไว้ ซึ่งทุกบริษัทจะมีหน่วยรับเคลมและหน่วยรับเรื่องร้องเรียน หากไม่สามารถตกลงหรือยุติที่บริษัทได้ สามารถร้องเรียนมาได้ที่สํานักงาน คปภ. สายด่วน 1186
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ และผู้บริหารกระทรวงอุตสาหกรรม ลงพื้นที่ตรวจเยี่ยมสำนักงานอุตสาหกรรมจังหวัดสงขลาและหน่วยงานในสังกัด อก.
วันศุกร์ที่ 20 ธันวาคม 2562
รองปลัดฯ ภานุวัฒน์ และผู้บริหารกระทรวงอุตสาหกรรม ลงพื้นที่ตรวจเยี่ยมสํานักงานอุตสาหกรรมจังหวัดสงขลาและหน่วยงานในสังกัด อก.
นายภานุวัฒน์ ตริยางกูรศรี รองปลัดกระทรวงอุตสาหกรรม  ลงพื้นที่ตรวจเยี่ยม มอบนโยบาย รับฟังปัญหา อุปสรรคและให้กําลังใจ เจ้าหน้าที่ในสังกัดกระทรวงอุตสาหกรรม  ณ สํานักงานอุตสาหกรรมจังหวัดสงขลา อ.เมือง จ.สงขลา
วันนี้ (20 ธันวาคม 2562) เวลา 9.00 น. นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วยนายประกอบ วิวิธจินดา อธิบดีกรมโรงงานอุตสาหกรรม นายสุระ เพชรพิรุณ รองอธิบดีกรมอุตสาหกรรมพื้นฐานและการเหมืองแร่รักษาการในตําแหน่งผู้ตรวจราชการกระทรวงอุตสาหกรรม ลงพื้นที่ตรวจเยี่ยม มอบนโยบาย รับฟังปัญหา อุปสรรคและให้กําลังใจ เจ้าหน้าที่ในสังกัดกระทรวงอุตสาหกรรม ได้แก่ สํานักงานอุตสาหกรรมจังหวัดสงขลา, ศูนย์วิจัยและเตือนภัยมลพิษโรงงานภาคใต้ กรมโรงงานอุตสาหกรรม, ศูนย์ส่งเสริมอุตสาหกรรมภาคที่ 11 กรมส่งเสริมอุตสาหกรรม, สํานักงานอุตสาหกรรมพื้นฐานและการเหมืองแร่ เขต 1 กรมอุตสาหกรรมพื้นฐานและการเหมืองแร่, นิคมอุตสาหกรรมภาคใต้ การนิคมอุตสาหกรรมแห่งประเทศไทย โดยมีนายธนบูรณ์ เซ่งง่าย อุตสาหกรรมจังหวัดสงขลาให้การต้อนรับ ณ สํานักงานอุตสาหกรรมจังหวัดสงขลา อ.เมือง จ.สงขลา
รัฐบาลไทย-ข่าวทำเนียบรัฐบาล-อพวช. จับมือ แกมมาโก้ สนับสนุนเยาวชนไทยใช้ความคิดสร้างสรรค์ เสริมสร้างการเรียนรู้ด้านวิทยาศาสตร์ เทคโนโลยี และนวัตกรรม ผ่านผลิตภัณฑ์ LEGO® Education
วันจันทร์ที่ 11 มีนาคม 2562
อพวช. จับมือ แกมมาโก้ สนับสนุนเยาวชนไทยใช้ความคิดสร้างสรรค์ เสริมสร้างการเรียนรู้ด้านวิทยาศาสตร์ เทคโนโลยี และนวัตกรรม ผ่านผลิตภัณฑ์ LEGO® Education
อพวช. ลงนามความร่วมมือ แกมมาโก้  เพื่อเผยแพร่สื่อการเรียนรู้วิทยาศาสตร์ เทคโนโลยี และนวัตกรรม เพิ่มโอกาสให้ผู้เข้าชมได้ลงมือฝึกหัด ใช้ความคิดสร้างสรรค์พัฒนาทักษะการเรียนรู้ ผ่านผลิตภัณฑ์ LEGO® Education
5 มีนาคม 2562 / ปทุมธานี – องค์การพิพิธภัณฑ์วิทยาศาสตร์แห่งชาติ (อพวช.) จัดพิธีลงนามความร่วมมือ กับ บริษัท แกมมาโก้ (ประเทศไทย) จํากัด เพื่อเผยแพร่สื่อการเรียนรู้วิทยาศาสตร์ เทคโนโลยี และนวัตกรรม เพิ่มโอกาสให้ผู้เข้าชมได้ลงมือฝึกหัด ใช้ความคิดสร้างสรรค์พัฒนาทักษะการเรียนรู้ ผ่านผลิตภัณฑ์ LEGO® Education โดยมี ผศ.ดร.รวิน ระวิวงศ์ ผู้อํานวยการองค์การพิพิธภัณฑ์วิทยาศาสตร์แห่งชาติ และนายจักรริน จันทรวิสูตร กรรมการผู้จัดการ บริษัท แกมมาโก้ (ประเทศไทย) จํากัด ลงนามในพิธี พร้อมด้วย นางกรรณิการ์ เฉิน รองผู้อํานวยการองค์การพิพิธภัณฑ์วิทยาศาสตร์แห่งชาติ และนางสาวนวลวรรณ ชะอุ่ม ผู้อํานวยการฝ่ายขายและการตลาด บริษัท แกมมาโก้ (ประเทศไทย) จํากัด เป็นพยานในพิธีดังกล่าว ณ พิพิธภัณฑ์เทคโนโลยีสารสนเทศ อพวช. คลองห้า จ.ปทุมธานี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย ตรวจเยี่ยมการบริหารจัดการขยะมูลฝอย  ในพื้นที่อำเภอเกาะสมุย จังหวัดสุราษฎร์ธานี
วันพฤหัสบดีที่ 1 พฤศจิกายน 2561
รัฐมนตรีว่าการกระทรวงมหาดไทย ตรวจเยี่ยมการบริหารจัดการขยะมูลฝอย  ในพื้นที่อําเภอเกาะสมุย จังหวัดสุราษฎร์ธานี
รัฐมนตรีว่าการกระทรวงมหาดไทย ตรวจเยี่ยมการบริหารจัดการขยะมูลฝอย
ในพื้นที่อําเภอเกาะสมุย จังหวัดสุราษฎร์ธานี
เมื่อวันที่ 31 ต.ค. 61 เวลา 14.30 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วย
ที่ปรึกษารัฐมนตรีว่าการกระทรวงมหาดไทย เลขานุการรัฐมนตรีว่าการกระทรวงมหาดไทย ปลัดกระทรวงมหาดไทย
รองปลัดกระทรวงมหาดไทย อธิบดีทุกกรมในสังกัด ลงพื้นที่ตรวจเยี่ยมและติดตามการดําเนินงานบริหารจัดการขยะมูลฝอยในพื้นที่อําเภอเกาะสมุย จังหวัดสุราษฎร์ธานี โดยมี ผู้ว่าราชการจังหวัดสุราษฎร์ธานี หัวหน้าส่วนราชการ นายอําเภอเกาะสมุย นายกเทศมนตรีนครเกาะสมุย และผู้เกี่ยวข้องร่วมให้การต้อนรับ
พลเอก อนุพงษ์ เน้นย้ําว่า การบริหารจัดการขยะ ทั้งภาครัฐ ภาคเอกชน และภาคประชาชน ทุกภาคส่วนต้องมีส่วนร่วมช่วยกันทั้งหมด โดยเฉพาะอย่างยิ่งขยะจากต้นทาง คือครัวเรือน เราต้องเริ่มอย่างเร่งด่วนตั้งแต่ตอนนี้ซึ่งประชาชนและคนในชุมชนต้องปฏิบัติตามหลัก 3ช หรือ 3Rs คือ ใช้น้อย (Reduce) ใช้ซ้ํา (Reuse) และใช้ใหม่ (Recycle) โดยมีองค์กรปกครองส่วนท้องถิ่นเป็นหน่วยงานหลักในการส่งเสริมสนับสนุนให้เกิดการดําเนินการดังกล่าว ส่วนการกําจัดด้วยเทคโนโลยีต้องอาศัยภาคเอกชนซึ่งเป็นผู้เชี่ยวชาญ ทํางานอย่างเป็นระบบ เริ่มตั้งแต่ท้องถิ่นต้องเป็นผู้จัดเก็บขยะทันทีหลังจากประชาชนคัดแยกแล้ว ส่วนเรื่องการกําจัดด้วยเทคโนโลยีต้องบรรจุแผนตั้งแต่ท้องถิ่น จังหวัด กระทรวงมหาดไทย จึงดําเนินการ
จังหวัดสุราษฎร์ธานี มีพื้นที่ 13,726.05 ตารางกิโลเมตร หรือประมาณ 8,057,168 ไร่ มีองค์กรปกครอง
ส่วนท้องถิ่นในพื้นที่ 138 แห่ง ปริมาณขยะรวม 1,070 ตัน/วัน และมีระบบจัดเก็บขยะแยกเป็น 1) ระบบเก็บขนนําขยะไปกําจัด 75 แห่ง 2) ประชาชนดําเนินการจัดเก็บคัดแยกด้วยกระบวนการชุมชน 62 แห่ง และ 3) สถานที่กําจัดขยะ
มูลฝอย 37 แห่ง โดยมีการจัดการรวมพื้นที่ในการจัดการขยะมูลฝอย (Clusters) ตามแนวทางของกระทรวงมหาดไทยเป็น 7 โซน ตามเขตที่ตั้งของ อปท. ในแต่ละอําเภอ
สําหรับการจัดการขยะในพื้นที่อําเภอเกาะสมุย ปัจจุบันเทศบาลนครเกาะสมุย กําจัดมูลฝอยด้วยวิธีฝังกลบ โดยมีพื้นที่ฝังกลบมูลฝอย 2.1 แสนลูกบาศก์เมตร ฝังกลบมูลฝอยไปแล้ว 1.9 แสนลูกบาศก์เมตร คิดเป็นจํานวนมูลฝอย 1.9 แสนตัน ซึ่งในปัจจุบันเหลือพื้นที่ในการฝังกลบมูลฝอยประมาณ 2.25 หมื่นลูกบาศก์เมตร สามารถฝังกลบมูลฝอยได้ประมาณ 1.12 หมื่นตัน ภายในระยะเวลาประมาณ 2 เดือน นอกจากนี้ ยังมีปริมาณมูลฝอยตกค้างนอกพื้นที่ฝังกลบ จํานวน 1.71 แสนตัน โดยการแก้ไขปัญหาการกําจัดมูลฝอยและมูลฝอยตกค้าง จังหวัดสุราษฎร์ธานีได้รับการจัดสรรงบประมาณดําเนินการโครงการจัดการมูลฝอยตกค้างในพื้นที่แหล่งท่องเที่ยวหลักพื้นที่เกาะสมุย ภายใต้โครงการสร้างความเข้มแข็งและยั่งยืนให้กับเศรษฐกิจภายในประเทศภายใต้กลไกประชารัฐ (Local Economy) ประจําปีงบประมาณ พ.ศ.2560 เพื่อขับเคลื่อนให้เป็นไปตาม Roadmap การบริหารจัดการขยะมูลฝอยของจังหวัดสุราษฎร์ธานี จํานวน2 แสนตัน งบประมาณ 300 ล้านบาท ซึ่งเมื่อจังหวัดสุราษฎร์ธานีทําการขนมูลฝอยเก่าตกค้าง 2 แสนตัน ออกไปแล้วก็จะมีมูลฝอยตกค้างอีก 1.64 แสนตัน มีพื้นที่ฝังกลบมูลฝอยได้ประมาณ 63,000 ลูกบาศก์เมตร หรือประมาณ 2.8 หมื่นตัน โดยขณะนี้จังหวัดฯ อยู่ระหว่างดําเนินการประกวดราคาโดยมีระยะเวลาดําเนินการขนมูลฝอย 1 ปี
รัฐบาลไทย-ข่าวทำเนียบรัฐบาล-นายกรัฐมนตรีเข้าร่วมการประชุมระดับผู้นำภาคธุรกิจ (Business Summit) ระหว่างการเข้าร่วมการประชุมสุดยอดผู้นำแผนงานความร่วมมือทางเศรษฐกิจในอนุภูมิภาคลุ่มแม่น้ำโขง 6 ประเทศ ครั้งที่ 6
วันเสาร์ที่ 31 มีนาคม 2561
นายกรัฐมนตรีเข้าร่วมการประชุมระดับผู้นําภาคธุรกิจ (Business Summit) ระหว่างการเข้าร่วมการประชุมสุดยอดผู้นําแผนงานความร่วมมือทางเศรษฐกิจในอนุภูมิภาคลุ่มแม่น้ําโขง 6 ประเทศ ครั้งที่ 6
นายกรัฐมนตรีเข้าร่วมการประชุมระดับผู้นําภาคธุรกิจ (Business Summit) ระหว่างการเข้าร่วมการประชุมสุดยอดผู้นําแผนงานความร่วมมือทางเศรษฐกิจในอนุภูมิภาคลุ่มแม่น้ําโขง 6 ประเทศ ครั้งที่ 6
วันนี้ (วันศุกร์ที่ 30 มีนาคม 2561) เวลา 17.00 น. ณ ห้องประชุมชั้น 2 ศูนย์การประชุมแห่งชาติเวียดนาม นายกรัฐมนตรีเข้าร่วมการประชุมระดับผู้นําภาคธุรกิจ (Business Summit) ซึ่งเป็นการประชุมคู่ขนานกับการประชุมสุดยอดผู้นําแผนงานความร่วมมือทางเศรษฐกิจในอนุภูมิภาคลุ่มแม่น้ําโขง 6 ประเทศ ครั้งที่ 6 ณ กรุงฮานอย ระหว่างวันที่ 30-31 มีนาคม 2561
การประชุมระดับผู้นําภาคธุรกิจ (GMS Business Summit) ในครั้งนี้ จัดขึ้นภายใต้หัวข้อ “การค้นหาปัจจัยขับเคลื่อนใหม่ที่ส่งผลต่อการเจริญเติบโตทางเศรษฐกิจ” (In Search for New Drivers of Economic Growth) การจัดการประชุมครั้งนี้เพื่อเป็นโอกาสแก่ผู้นํา หัวหน้าองค์การระหว่างประเทศ ผู้แทนภาคเอกชน และผู้แทนภาคการศึกษา ที่จะแลกเปลี่ยนแนวทางในประเด็นการพัฒนาในอนุภูมิภาคลุ่มแม่น้ําโขง และเป็นโอกาสในการหารือเพื่อแนวทางในการกระชับความร่วมมือระหว่างกัน ทั้งนี้ ในโอกาสการประชุมระดับผู้นําภาคธุรกิจนี้ มีผู้นําประเทศสมาชิก และผู้แทนระดับสูงเข้าร่วม ดังนี้ นายเหวียน ซวน ฟุก นายกรัฐมนตรีเวียดนาม สมเด็จมหาอัครเสนาบดี ฮุนเซน นายกรัฐมนตรีกัมพูชา นายทองลุน สีสุลิด นายกรัฐมนตรีลาว นายหวัง อี้ มนตรีแห่งรัฐและรัฐมนตรีว่าการกระทรวงการต่างประเทศจีน รองประธานาธิบดีเมียนมา และนายทาเคฮิโกะ นากาโอะ ประธานธนาคารพัฒนาเอเชีย
โดยในโอกาสการเข้าร่วมการประชุมนี้ นายกรัฐมนตรีได้กล่าวถ้อยแถลงให้ความสําคัญ นวัตกรรม และ เทคโนโลยี ซึ่งจะเป็นพลังขับเคลื่อนใหม่ในภูมิภาค ซึ่งในขณะเดียวกันรัฐบาลต้องมีนโยบายเพื่อพัฒนาทรัพยากรมนุษย์ให้สอดรับกับเทคโนโลยีดิจิทัล และ startup โดยรัฐบาลไทยได้ส่งเสริมปัจจัยขับเคลื่อนเหล่านี้ภายใต้นโยบาย Thailand 4.0 และโครงการ EEC
นายกรัฐมนตรีต้องการสร้างพลังขับเคลื่อนในอนุภาค เพื่อเชื่อมโยง โครงสร้างพื้นฐาน กฎระเบียบ ให้เป็นระบบเดียวกัน จาก GMS ถึง อาเซียน ถึง เอเชีย และถึงโลก เพื่อส่งเสริมการลงทุน ซึ่งไทยยินดีที่จะใช้หลักการส่งเสริมการลงทุน Thailand +1
อย่างไรก็ดี ความร่วมมือทั้งหมดจะต้องมีภายใต้หลักการ 3M การไว้เนื้อเชื่อใจ ความเข้าใจ ความเชื่อใจ และผลประโยชน์ร่วมกัน และจะละทิ้งหลักมนุษยชนไม่ได้ กลุ่มสมาชิก GMS จะได้เดินไปข้างหน้า ก้าวหน้าไปด้วยกัน โดยไม่ทิ้งใครไว้ข้างหลัง
รัฐบาลไทย-ข่าวทำเนียบรัฐบาล-รัฐบาล แจง เตรียมแอร์เอเชีย รับคนไทยจากอู่ฮั่น
วันศุกร์ที่ 31 มกราคม 2563
รัฐบาล แจง เตรียมแอร์เอเชีย รับคนไทยจากอู่ฮั่น
รองโฆษกประจําสํานักนายกรัฐมนตรี เผย รัฐบาลเตรียมแอร์เอเชียรับคนไทยจากอู่ฮั่น
วันที่ 31 มกราคม 2563 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวถึงการเตรียมการไปรับคนไทยจากนครอู่ฮั่น สาธารณรัฐประชาชนจีน กลับไทยด้วยสายการบินแอร์เอเชียว่า เป็นเพราะสายการบินแอร์เอเชีย มีเส้นทางการบิน กรุงเทพ-นครอู่ฮั่น เป็นประจําอยู่แล้ว วันละ 2 เที่ยวบิน ดังนั้น การใช้สายการบินแอร์เอเชียไปรับคนไทยในครั้งนี้ จึงไม่จําเป็นต้องขออนุญาตเพิ่มเที่ยวบิน ซึ่งเพิ่มความสะดวกในการเดินทางมากขึ้น ในขณะที่ การบินไทย ไม่มีใบอนุญาตบินเหนือน่านฟ้านครอู่ฮั่น หากจะทําเรื่องขอเพิ่มเที่ยวบินจะต้องใช้เวลาพอสมควรและมีหลายขั้นตอน ดังนั้นเพื่อความสะดวกและรวดเร็วทันการ จึงเลือกสายการบินแอร์เอเชีย
น.ส.ไตรศุลี กล่าวว่า แอร์เอเชีย ยังยินดีสนับสนุนภารกิจของรัฐบาลในครั้งนี้ โดยผู้บริหารแอร์เอเชีย ได้ชื่นชม พล.อ.ประยุทธ์ จันทร์โอชา นายกรัฐมนรีและรัฐมนตรีว่าการกระทรวงกลาโหม และหน่วยงานที่เกี่ยวข้องทํางานเชิงรุกเพื่อนําชาวไทยในอู่ฮั่นกลับประเทศ ทั้งนี้ รัฐบาลจะดําเนินการส่งเครื่องบินไปรับคนไทยในนครอู่ฮั่นกลับประเทศให้เร็วที่สุด และขอยืนยันว่ามาตรการต่างๆเพื่อรับมือไวรัสโคโรนานั้น เป็นไปอย่างรัดกุม ปลอดภัย ประชาชนมั่นใจได้
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม รับเรื่องตรวจสอบการปฏิบัติหน้าที่ของเจ้าหน้าที่สำนักงาน ป.ป.ท.
วันพุธที่ 10 มกราคม 2561
รองปลัดกระทรวงยุติธรรม รับเรื่องตรวจสอบการปฏิบัติหน้าที่ของเจ้าหน้าที่สํานักงาน ป.ป.ท.
นายธวัชชัย ไทยเขียว รองปลัดกระทรวงยุติธรรม รับเรื่องจากนายอัจฉริยะ เรืองรัตนพงศ์ ประธานชมรมช่วยเหลือเหยื่ออาชญากรรม
ในวันพุธที่ 10 มกราคม 2561 เวลา 11.30 น.
ณ บริเวณหน้าศูนย์บริการร่วมกระทรวงยุติธรรม ชั้น 2
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรม
รับเรื่องจากนายอัจฉริยะ เรืองรัตนพงศ์ ประธานชมรมช่วยเหลือเหยื่ออาชญากรรม
กรณีขอให้ พลอากาศเอกประจิน จั่นตอง รัฐมนตรีว่าการกระทรวงยุติธรรม
ในฐานะประธานศูนย์อํานวยการต่อต้านการทุจริตแห่งชาติ (ศอตช.)
ตั้งคณะกรรมการสอบการปฏิบัติหน้าที่ของเจ้าหน้าที่สํานักงานคณะกรรมการป้องกันและปราบปรามการทุจริตในภาครัฐ (ป.ป.ท.)
เนื่องจากได้ยื่นเรื่องร้องเรียนแต่ยังไม่ทราบผลการดําเนินการในระยะเวลาที่สมควร
รองปลัดกระทรวงยุติธรรม กล่าวว่า จะนําเรื่องดังกล่าวเสนอรัฐมนตรีว่าการกระทรวงยุติธรรม
ทั้งนี้ การดําเนินการมี 2 แนวทาง
คือ 1. ยื่นเรื่องไปยังหน่วยงานต้นสังกัดเพื่อชี้แจงข้อเท็จจริงดังกล่าว
และ 2. นําเรียนประธาน ศอตช. เพื่อพิจารณาสั่งการตามที่เห็นสมควรต่อไป